CELEX: 32013D0731
Language: et
Date: 2013-12-09 00:00:00
Title: 2013/731/EL: Komisjoni otsus, 9. detsember 2013 , Iirimaa poolt direktiivi 2010/75/EL (tööstusheidete kohta) artikli 32 kohaselt esitatud üleminekukava kohta (teatavaks tehtud numbri C(2013) 8638 all)

11.12.2013   
            
            
               ET
            
            
               Euroopa Liidu Teataja
            
            
               L 332/31
            
         KOMISJONI OTSUS,
   9. detsember 2013,
   Iirimaa poolt direktiivi 2010/75/EL (tööstusheidete kohta) artikli 32 kohaselt esitatud üleminekukava kohta
   (teatavaks tehtud numbri C(2013) 8638 all)
   (Ainult ingliskeelne tekst on autentne)
   (2013/731/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 24. novembri 2010. aasta direktiivi 2010/75/EL tööstusheidete kohta (saastuse kompleksne vältimine ja kontroll), (1) eelkõige selle artikli 32 lõike 5 teist lõiku,
   ning arvestades järgmist:
   
               (1)
            
            
               Vastavalt direktiivi 2010/75/EL artikli 32 lõike 5 esimesele lõigule esitas Iirimaa 31. detsembril 2012 komisjonile oma üleminekukava (2).
            
         
               (2)
            
            
               Üleminekukava täielikkuse hindamisel leidis komisjon mõned vastuolud üleminekukavas esitatud seadmete nimekirja ja Iirimaa poolt Euroopa Parlamendi ja nõukogu direktiivi 2001/80/EÜ (3) alusel koostatud suurte põletusseadmete teatud saasteainete heite inventuuriaruandes oleva nimekirja vahel ning tegi kindlaks üht põletusseadet käsitleva teabe puudumise, mis takistas üleminekukava andmete hindamist.
            
         
               (3)
            
            
               3. juuni 2013. aasta kirjaga (4) palus komisjon Iirimaa asutustel esitada selgitused vastuolude kohta üleminekukava ja direktiivi 2001/80/EÜ alusel esitatud inventuuriaruande vahel, samuti selgituse ühe põletusseadme kohta.
            
         
               (4)
            
            
               Iirimaa esitas 10. juuli 2013. aasta kirjaga komisjonile täiendavat teavet, milles käsitles muu hulgas ühe seadme väljajätmist üleminekukavast (5).
            
         
               (5)
            
            
               Pärast üleminekukava ja lisateabe täiendavat hindamist saatis komisjon 4. septembril 2013 teise kirja, (6) milles palus täpsustada kuupäeva, millal anti esimene luba mitmele seadmele, ja selgitada tööstusheidete direktiivi artiklis 29 esitatud liitmiseeskirjade õiget kasutamist. Komisjon palus ka läbi vaadata arvutused, milles käsitleti mitme kütusega töötavate seadmete panust üleminekukavas esitatud piirmääradesse.
            
         
               (6)
            
            
               Iirimaa esitas 23. septembri 2013. aasta e-postikirjaga (7) nõutud täiendava teabe ja selgitused vastavalt komisjoni rakendusotsusele 2012/115/EL (8).
            
         
               (7)
            
            
               Seepärast hindas komisjon üleminekukava vastavalt direktiivi 2010/75/EL artikli 32 lõigetele 1, 3 ja 4 ning rakendusotsusele 2012/115/EL.
            
         
               (8)
            
            
               Komisjon uuris eelkõige andmete kooskõla ja õigsust, eeldusi ja arvutusi, mida kasutati iga põletusseadme panuse määramiseks üleminekukavaga hõlmatud põletusseadmete heitkoguste ülemmääradesse, mis on esitatud üleminekukavas, ning analüüsis, kas kava sisaldab eesmärke ja nendekohaseid sihttasemeid, kõnealuste eesmärkide saavutamise meetmeid ja ajakava ning seiremehhanismi, millega hinnatakse vastavust direktiivi nõuetele tulevikus.
            
         
               (9)
            
            
               Esitatud lisateabe põhjal leidis komisjon, et heitkoguste ülemmäärad aastateks 2016 ja 2019 on arvutatud asjakohaste andmete alusel ning valemid ja arvutused on õiged. Iirimaa on esitanud piisavalt teavet heite ülemmäärade saavutamiseks võetavate meetmete, seire ja komisjonile üleminekukava rakendamisest aruandmise kohta.
            
         
               (10)
            
            
               Komisjon on veendunud, et Iirimaa ametiasutused on võtnud arvesse direktiivi 2010/75/EL artikli 32 lõigete 1, 3 ja 4 ning rakendusotsuse 2012/115/EL sätteid.
            
         
               (11)
            
            
               Üleminekukava rakendamine ei tohiks piirata muude kohaldatavate siseriiklike ja liidu õigusnormide kohaldamist. Eelkõige peaks Iirimaa üleminekukavaga hõlmatud põletusseadmete jaoks üksiklubade tingimuste kehtestamisel tagama, et täidetaks nõudeid, mis on sätestatud muu hulgas direktiivis 2010/75/EL, Euroopa Parlamendi ja nõukogu direktiivis 2008/50/EL (9) ning Euroopa Parlamendi ja nõukogu direktiivis 2001/81/EÜ (10).
            
         
               (12)
            
            
               Direktiivi 2010/75/EL artikli 32 lõikes 6 on nõutud, et Iirimaa teavitaks komisjoni kõikidest üleminekukavas tehtavatest muudatustest. Komisjon peaks hindama, kas muudatused vastavad direktiivi 2010/75/EL artikli 32 lõigete 1, 3 ja 4 ning rakendusotsuse 2012/115/EL sätetele,
            
         ON VASTU VÕTNUD KÄESOLEVA OTSUSE:
   Artikkel 1
   1.   Direktiivi 2010/75/EL artikli 32 lõigete 1, 3 ja 4 ning rakendusotsuse 2012/115/EL sätete alusel ei esitata vastuväiteid siseriikliku üleminekukava kohta, mille Iirimaa esitas komisjonile 31. detsembril 2012 vastavalt direktiivi 2010/75/EL artikli 32 lõikele 5 ja mida muudeti vastavalt lisateabele, mis saadeti 10. juulil 2013 ja 23. septembril 2013 (11).
   2.   Siseriikliku üleminekukavaga hõlmatud seadmete nimekiri, saasteained, millega seoses on osutatud seadmed hõlmatud, ning kohaldatavad heitkoguste ülemmäärad on esitatud lisas.
   3.   Üleminekukava rakendamine Iiri ametiasutuste poolt ei vabasta Iirimaad kohustusest järgida direktiivi 2010/75/EL sätteid, milles on käsitletud kavaga hõlmatud üksikute põletusseadmete heiteid, ega muude asjakohaste Euroopa Liidu keskkonnaalaste õigusaktide sätteid.
   Artikkel 2
   Kui siseriiklikus üleminekukavas tehakse edaspidi muudatusi, millest Iirimaa teavitab komisjoni, hindab komisjon, kas muudatused on kooskõlas direktiivi 2010/75/EL artikli 32 lõigete 1, 3 ja 4 ning rakendusotsuse 2012/115/EL sätetega.
   Artikkel 3
   Käesolev otsus on adresseeritud Iirimaale.
   
      Brüssel, 9. detsember 2013
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 334, 17.12.2010, lk 17.
   
      (2)  Iirimaa teatis üleminekukavaga saadi 31. detsembri 2012. aasta kirjaga, mis oli saadetud komisjonile postiga 31. detsembril 2012 ja on registreeritud numbri Ares(2012)10636 all.
   
      (3)  Euroopa Parlamendi ja nõukogu direktiiv 2001/80/EÜ, 23. oktoober 2001, teatavate suurtest põletusseadmetest õhku eralduvate saasteainete piiramise kohta (EÜT L 309, 27.11.2001, lk 1).
   
      (4)  Ares(2013)1636798.
   
      (5)  Ares(2013)2640846.
   
      (6)  Ares(2013)2991162.
   
      (7)  Ares(2013)3103789.
   
      (8)  Komisjoni rakendusotsus 2012/115/EL, 10. veebruar 2012, millega sätestatakse eeskirjad tööstusheiteid käsitlevas Euroopa Parlamendi ja nõukogu direktiivis 2010/75/EL osutatud siseriiklike üleminekukavade jaoks (ELT L 52, 24.2.2012, lk 12).
   
      (9)  Euroopa Parlamendi ja nõukogu direktiiv 2008/50/EÜ, 21. mai. 2008, välisõhu kvaliteedi ja Euroopa õhu puhtamaks muutmise kohta (ELT L 152, 11.6.2008, lk 1).
   
      (10)  Euroopa Parlamendi ja nõukogu direktiiv 2001/81/EÜ, 23. oktoober 2001, teatavate õhusaasteainete siseriiklike ülemmäärade kohta (EÜT L 309, 27.11.2001, lk 22).
   
      (11)  Komisjon registreeris üleminekukava konsolideeritud versiooni 26. novembril 2013 registreerimisnumbri Ares(2013)3571076 all.
   
      LISA
      
         Üleminekukavaga hõlmatud seadmete nimekiri
      
      
                  Number
               
               
                  Seadme nimetus üleminekukavas
               
               
                  Summaarne nimisoojusvõimsus (MW) seisuga 31.12.2010
               
               
                  Üleminekukavas käsitletud saasteained
               
            
                  SO2
                  
               
               
                  NOx
                  
               
               
                  Tolm
               
            
                  1
               
               
                  P0605-MP1/2
                  Moneypointi elektrijaama 1. ja 2. katel
               
               
                  1 540
               
               
                  √
               
               
                  √
               
               
                  √
               
            
                  2
               
               
                  P0605-MP3
                  Moneypointi elektrijaama 3. katel
               
               
                  770
               
               
                  √
               
               
                  √
               
               
                  √
               
            
                  3
               
               
                  P0561-AD1
                  Aghada elektrijaama 1. katel
               
               
                  670
               
               
                  √
               
               
                  √
               
               
                  √
               
            
                  4
               
               
                  P0561-AT1
                  Aghada elektrijaama turbiin CT11
               
               
                  283
               
               
                  —
               
               
                  √
               
               
                  —
               
            
                  5
               
               
                  P0561-AT2
                  Aghada elektrijaama turbiin CT12
               
               
                  283
               
               
                  —
               
               
                  √
               
               
                  —
               
            
                  6
               
               
                  P0561-AT4
                  Aghada elektrijaama turbiin CT14
               
               
                  283
               
               
                  —
               
               
                  √
               
               
                  —
               
            
                  7
               
               
                  P0578-MR1
                  Marina elektrijaama CT üksus
               
               
                  277
               
               
                  —
               
               
                  √
               
               
                  —
               
            
                  8
               
               
                  P0606-GR1/2
                  Great Islandi elektrijaama 1. ja 2. katel
               
               
                  346
               
               
                  √
               
               
                  √
               
               
                  √
               
            
                  9
               
               
                  P0606-GR3
                  Great Islandi elektrijaama 3. katel
               
               
                  303
               
               
                  √
               
               
                  √
               
               
                  √
               
            
                  10
               
               
                  P0607-TB1/2
                  Tarberti elektrijaama 1. ja 2. katel
               
               
                  340
               
               
                  √
               
               
                  √
               
               
                  √
               
            
                  11
               
               
                  P0607-TB3/4
                  Tarberti elektrijaama 3. ja 4. katel
               
               
                  1 232
               
               
                  √
               
               
                  √
               
               
                  √
               
            
                  12
               
               
                  P0482-EP1
                  Edenderry Power Limited
               
               
                  299
               
               
                  √
               
               
                  √
               
               
                  √
               
            
         
      
         Heitkoguste piirmäärad (tonnides)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1–30.6.2020
               
            
                  SO2
                  
               
               
                  15 202
               
               
                  12 076
               
               
                  8 950
               
               
                  5 824
               
               
                  2 912
               
            
                  NOx
                  
               
               
                  8 811
               
               
                  7 853
               
               
                  6 896
               
               
                  5 938
               
               
                  2 969
               
            
                  Tolm
               
               
                  1 514
               
               
                  1 196
               
               
                  878
               
               
                  560
               
               
                  280